Második generációs kriptovaluta lesz a magyar fejlesztésű Korona Coin

Magyar kezdeményezésként újfajta kriptovaluta indul útjára, a korábbiakkal ellentétben immár legális hatósági engedélyekkel. A svájci hatóságok rábólintottak a Korona Coin nevezetű valután alapuló Bank- és Webáruház működésére.

A Korona Development Team, Jean-Marc Stiegemeier, a Wall Street egykori pénzügyi tanácsadójának vezetésével mutatta be Budapesten a blockchain alapú kriptovalutát, a Koronát. Az új fizetőeszközt március 26-án Svájcban indítják útjára. A Korona üzleti modelljének része lesz egy erre a célra létrehozott bank és fizetési platform, amely a svájci pénzügyi hatóságok felügyelete alatt működik majd. A Korona megalkotói szerint a jelenlegi kriptovaluták 90 százaléka semmiféle reális tranzakcióra nem alkalmas, szinte csak „teoretikus” pénzügyi eszköz, árfolyama ezért néhány nap leforgása alatt több ezer dollárral változhat.

Olcsón lehet vásárolni

A tervek szerint a rendszer globális webáruházként is működik majd, ahova nemcsak áruikat, de szolgáltatásaikat is feltölthetik az eladók. A sajtótájékoztatón bemutatott üzleti modell értelmében a Koronával vásárlók világszerte a legkedvezőbb ajánlatot találhatják meg. Például jelenleg egy csúcskategóriás mobiltelefon Európában annyival drágább, mint Amerikában, hogy érdemes átrepülni az óceán másik oldalára, megszállni két éjszakára, visszautazni és a vevő még így is jól jár. A vásárlók költségeit az is csökkenteni fogja, hogy a hagyományos gyakorlattal szemben alig kell tranzakciós költséget fizetni – míg a Bitcoin használata során utalásonként 20 dollár a kiadás –, a jóváírás pedig az eladó számláján szinte azonnal megtörténik. Éppen ezért a Korona új távlatokat nyithat a globális vásárlási szokások és pénzügyi tranzakciók területén.

A befektetői körről és szakmai csapatról a Koronacoin.com oldalon olvashatnak bővebben, amelyre már felkerült a MagyarKosár.hu webáruház is, ahol magyar és székely élelmiszerek, italok, sörök és kozmetikumok rendelhetők.

Forrás és fotó: CoronaCoin